
Cyhoeddwyd dan nawdd Cynllun Adnoddau Addysgu a Dysgu CBAC

Er y gwnaed pob ymdrech i sicrhau bod cyfeiriadau gwefannau yn gywir adeg mynd i’r wasg, nid yw Hodder Education yn gyfrifol am gynnwys unrhyw wefan y cyfeirir ati yn y llyfr hwn. Weithiau mae’n bosibl dod o hyd i dudalen we a adleolwyd trwy deipio cyfeiriad tudalen gartref gwefan yn ffenestr LlAU (URL) eich porwr.

Polisi Hachette UK yw defnyddio papurau sy’n gynhyrchion naturiol, adnewyddadwy ac ailgylchadwy o goed a dyfwyd mewn coedwigoedd cynaliadwy. Disgwylir i’r prosesau torri coed a gweithgynhyrchu gydymffurfio â rheoliadau amgylcheddol y wlad y mae’r cynnyrch yn tarddu ohoni.

Gwneud y gorau o’r llyfr hwn

Mae’n rhaid i bawb benderfynu ar ei strategaeth adolygu ei hun, ond mae’n hanfodol edrych eto ar eich gwaith, ei ddysgu a phrofi eich dealltwriaeth. Bydd y Nodiadau Adolygu hyn yn eich helpu chi i wneud hynny mewn ffordd drefnus, fesul testun. Defnyddiwch y llyfr hwn fel sail i’ch gwaith adolygu – gallwch chi ysgrifennu arno i bersonoli eich nodiadau a gwirio eich cynnydd drwy roi tic wrth ymyl pob adran wrth i chi adolygu.

Ticio i dracio eich cynnydd

Defnyddiwch y rhestr wirio adolygu ar dudalennau 4 a 5 i gynllunio eich adolygu, fesul testun. Ticiwch bob blwch pan fyddwch chi wedi:


•  adolygu a deall pwnc

•  profi eich hun

•  ymarfer y cwestiynau enghreifftiol a mynd i’r wefan i wirio eich atebion.



Gallwch chi hefyd gadw trefn ar eich adolygu drwy roi tic wrth ymyl pennawd pob testun yn y llyfr. Efallai y bydd yn ddefnyddiol i chi wneud eich nodiadau eich hun wrth i chi weithio drwy bob testun.

Nodweddion i’ch helpu chi i lwyddo

Termau allweddol

Rydyn ni’n rhoi diffiniadau clir a chryno o dermau allweddol hanfodol pan fyddan nhw’n ymddangos am y tro cyntaf.

Profi eich hun

Cwestiynau byr yw’r rhain sy’n gofyn am wybodaeth, a dyma’r cam cyntaf i chi brofi faint rydych chi wedi’i ddysgu. Mae’r atebion ar y wefan.

Cwestiynau enghreifftiol

Rydyn ni’n rhoi cwestiynau enghreifftiol ar gyfer pob testun. Defnyddiwch nhw i atgyfnerthu eich adolygu ac i ymarfer eich sgiliau arholiad.

Cyngor

Rydyn ni’n rhoi cyngor gan arbenigwyr i’ch helpu chi i wella eich techneg arholiad er mwyn rhoi’r cyfle gorau posibl i chi yn yr arholiad.

Gwefan

Ewch i’r wefan ganlynol i weld atebion i’r cwestiynau Profi eich hun a’r Cwestiynau enghreifftiol: www.hoddereducation.co.uk/fynodiadauadolygu

Fy rhestr wirio adolygu

1 Gweithgaredd busnes

Natur gweithgaredd busnes

Darparu nwyddau a gwasanaethau

Menter busnes

Cynllunio busnes

Nodau ac amcanion busnes

Perchenogaeth busnes

Twf busnes

Lleoliad a safle busnes

Natur gyd-ddibynnol busnes

2 Dylanwadau ar fusnes

Dylanwad technolegol ar weithgaredd busnes

Dylanwad moesegol ar weithgaredd busnes

Dylanwad amgylcheddol ar weithgaredd busnes

Dylanwad economaidd ar weithgaredd busnes

Effaith globaleiddio ar fusnesau

Effaith deddfwriaeth ar fusnesau

3 Gweithrediadau busnes

Cynhyrchu

Ansawdd

Y gadwyn gyflenwi

Y broses werthu

4 Cyllid

Ffynonellau cyllid

Refeniw a chostau

Cyfrifon elw a cholled

Llif arian

Perfformiad ariannol

5 Marchnata

Adnabod a deall cwsmeriaid

Ymchwil marchnata

Y cymysgedd marchnata

Cynnyrch

Pris

Hyrwyddo

Lleoliad

6 Adnoddau dynol

Recriwtio

Hyfforddiant

Cymhelliant

Strwythurau trefniadaeth

 

Cwestiynau enghreifftiol

Atebion i’r cwestiynau enghreifftiol a’r cwestiynau Profi eich hun: www.hoddereducation.co.uk/fynodiadauadolygu

Geirfa


Y cyfnod cyn yr arholiadau

6–8 wythnos i fynd


•  Dechreuwch drwy edrych ar y fanyleb – gwnewch yn siŵr eich bod chi’n gwybod yn union pa ddeunydd mae angen i chi ei adolygu a beth yw arddull yr arholiad. Defnyddiwch y rhestr wirio adolygu ar dudalennau 4 a 5 i ddod yn gyfarwydd â’r testunau.

•  Trefnwch eich nodiadau, gan wneud yn siŵr eich bod chi wedi cynnwys popeth sydd ar y fanyleb. Bydd y rhestr wirio adolygu yn eich helpu chi i drefnu eich nodiadau fesul testun.

•  Lluniwch gynllun adolygu realistig a fydd yn caniatáu amser i chi ymlacio. Dewiswch ddyddiau ac amseroedd ar gyfer pob pwnc y mae angen i chi ei astudio, a chadwch at eich amserlen.

•  Gosodwch dargedau call i chi eich hun. Rhannwch eich amser adolygu yn sesiynau dwys o ryw 40 munud, gydag egwyl ar ôl pob sesiwn. Mae’r Nodiadau Adolygu hyn yn trefnu’r ffeithiau sylfaenol yn adrannau byr cofiadwy er mwyn gwneud adolygu’n haws.

2–6 wythnos i fynd


•  Darllenwch drwy rannau perthnasol y llyfr hwn a chyfeiriwch at y Cyngor a’r Termau allweddol. Ticiwch y testunau wrth i chi deimlo’n hyderus amdanyn nhw. Amlygwch y testunau hynny sy’n anodd i chi ac edrychwch arnyn nhw eto’n fanwl.

•  Profwch eich dealltwriaeth o bob testun drwy weithio trwy’r cwestiynau ‘Profi eich hun’ yn y llyfr. Gwiriwch yr atebion ar y wefan: www.hoddereducation.co.uk/fynodiadauadolygu

•  Gwnewch nodyn o unrhyw feysydd sy’n achosi problem wrth i chi adolygu, a gofynnwch i’ch athro roi sylw i’r rhain yn y dosbarth.

•  Edrychwch ar gyn-bapurau. Dyma un o’r ffyrdd gorau i chi adolygu ac ymarfer eich sgiliau arholiad. Ysgrifennwch neu paratowch gynlluniau o atebion i’r cwestiynau enghreifftiol sydd yn y llyfr hwn. Gwiriwch eich atebion ar y wefan: www.hoddereducation.co.uk/fynodiadauadolygu

•  Dilynwch hynt eich cynnydd gan ddefnyddio’r rhestr wirio adolygu i dracio eich cynnydd a rhowch wobr i’ch hun ar ôl cyflawni eich targed.

Wythnos i fynd


•  Ceisiwch gynnwys o leiaf un ymarfer arall o gyn-bapur cyfan gan amseru hyn a gofynnwch am adborth gan eich athro/athrawes, gan gymharu eich gwaith yn agos â’r cynllun marcio.

•  Gwiriwch y rhestr wirio adolygu i wneud yn siŵr nad ydych chi wedi gadael unrhyw destunau allan. Ewch dros unrhyw feysydd sy’n anodd i chi drwy eu trafod gyda ffrind neu gael help gan eich athro.

•  Dylech chi fynd i unrhyw ddosbarthiadau adolygu y mae eich athro yn eu cynnal. Cofiwch, mae ef neu hi yn arbenigwr o ran paratoi pobl ar gyfer arholiadau.

Y diwrnod cyn yr arholiad


•  Ewch drwy’r Nodiadau Adolygu hyn yn gyflym i’ch atgoffa eich hun o bethau defnyddiol, er enghraifft y Termau allweddol.

•  Gwiriwch amser a lleoliad eich arholiad.

•  Gwnewch yn siŵr bod gennych chi bopeth sydd ei angen – beiros a phensiliau ychwanegol, hancesi papur, oriawr, potel o ddŵr, losin.

•  Cofiwch adael rhywfaint o amser i ymlacio ac ewch i’r gwely’n gynnar i sicrhau eich bod chi’n ffres ac yn effro ar gyfer yr arholiad.

Fy arholiadau

Papur 1

Dyddiad:....................

Amser:......................

Lleoliad:...................

Papur 2

Dyddiad:....................

Amser:......................

Lleoliad:...................

